GiliGold/VAD_KnessetCorpus huggingface dataset:
<נדב דוידוביץ: איגוד רופאי בריאות הציבור, כן.
מנואל טרכטנברג: אבל אתה יודע שיש פה קונפליקטים בין ארגונים.
מנואל טרכטנברג: אנחנו לא יכולים להיכנס לסרט הזה.
<נדב דוידוביץ: אני אומר לכם בכנות שזו תהיה טעות.
<נדב דוידוביץ: עובדה שבסוף ועדה שעומד בה רופא ילדים הולך להוציא המלצות על טיפות החלב, וזה פשוט טעות.
<נדב דוידוביץ: אין להם את הראייה הרחבה.
<נדב דוידוביץ: גם דובר על זה לפני תשעה חודשים.
מנואל טרכטנברג: לא נפתור את זה עכשיו, אפשר בשנייה ושלישית.
עבדאללה אבו מערוף: - - - אפילו היה כתוב נוירולוג - - -, זה גם עוד יותר טוב.
אלי אלאלוף: היות ואתה נציג משרד הבריאות - - -
<נדב דוידוביץ: לא, לא.
<נדב דוידוביץ: אני נציג איגוד רופאי בריאות הציבור.
<נדב דוידוביץ: עבדתי בעבר במשרד הבריאות.
<נדב דוידוביץ: היום אני כבר לא איש משרד הבריאות, הייתי.
<נדב דוידוביץ: אני באוניברסיטת בן-גוריון.
<נדב דוידוביץ: יש פה נציגה של משרד הבריאות.
אלי אלאלוף: אני שמח, אני אוהב את בן-גוריון.
אלי אלאלוף: אנחנו נשאיר את זה ונתמודד עם הבעיה בין הקריאה הראשונה לשנייה והשלישית.
<אילנה סטולרמן: אני רוצה להתייחס.
<אילנה סטולרמן: אילנה סטולרמן, שירותי בריאות הציבור במשרד הבריאות.
<אילנה סטולרמן: כאן לא מוזכרות בכלל האחיות בטיפות החלב שהן אחיות בריאות הציבור והן מפעילות כאלף טיפות חלב.
<אילנה סטולרמן: אולי משהו שיכול לתת איזון פה הוא כן להכניס נציגה של אחיות בריאות הציבור, ובסעיף האחרון זה יהיה הרופא.
עבדאללה אבו מערוף: רציתם בכלל להפריט את טיפות החלב.
עבדאללה אבו מערוף: זה לא יהיה אקטואלי בכלל.
מנואל טרכטנברג: לשר הבריאות יש עוד קלף וזה נציג ציבור שיומלץ על-ידי שר הבריאות.
מנואל טרכטנברג: אין שום מניעה ששר הבריאות יבחר כנציג ציבור רופא בבריאות הציבור.
<אילנה סטולרמן: או רופא או אחות.
עבדאללה אבו מערוף: או אחיות.
מנואל טרכטנברג: אי-אפשר את הכול, רבותי.
<אילנה סטולרמן: מי שמכיר את טיפות החלב יודע שמי שמפעיל את טיפות החלב בסופו של דבר בארץ, מי שעובד עם האוכלוסייה, זה אחיות טיפות החלב.
<אילנה סטולרמן: אין כאן - - -
עבדאללה אבו מערוף: אבל יש לו אפשרות לשים נציג במקום אחר, לא כאן.
עבדאללה אבו מערוף: דווקא איפה שיש רופא אתם לא רוצים שיהיה רופא?
עבדאללה אבו מערוף: שיהיה רופא.
עבדאללה אבו מערוף: דווקא כשיש רופא צריך להיות רופא, ובמומחיות ילדים זה טוב.
עבדאללה אבו מערוף: אני לא מבין מה לא טוב כאן.
<אילנה סטולרמן: אנחנו מדברים על בריאות הציבור.
עבדאללה אבו מערוף: אבל יש סעיפים אחרים.
עבדאללה אבו מערוף: בבקשה שמשרד הבריאות יבחר מי הוא רוצה שם בבריאות הציבור.
עבדאללה אבו מערוף: יש מקומות, יש אפשרות אחרת.
אלי אלאלוף: חברים, אנחנו מצביעים.
אלי אלאלוף: בינתיים זה השלושה שהביעו עמדה, אבל אני משאיר פתח.
אלי אלאלוף: אחרי שנצביע היום יש לנו עוד דיון כדי לאשר את זה לקריאה שנייה ולקריאה שלישית.
אלי אלאלוף: ניקח את כל ההמלצות האלה ונעבוד עליהן ולא נקבל היום החלטות בשלוף.
אלי אלאלוף: ברשותכם, נשאיר את זה.
אלי אלאלוף: תאמינו לי שכל ההערות נרשמו.
אלי אלאלוף: נקיים דיון.
אלי אלאלוף: אבל היום אני רוצה להצביע על הצעת החוק כפי ש - - -
<אילנה סטולרמן: אוקי, תודה.
<ענת מימון: אני רק מציינת שיש לנו את השר ועוד עשרים נציגים כפי שהצגנו פה.
<ענת מימון: הוספנו רק נציג ציבור אחד.
<ענת מימון: במקום שלושה, ארבעה.
<ענת מימון: זה השינוי היחיד במספר.
<ענת מימון: סעיף 6 – הייצוג ההולם.
<ענת מימון: קיבלנו הערה ממשרד המשפטים שהנוסח המקובל לייצוג הולם הוא אחר.
<ענת מימון: אני מקריאה את הנוסח: בהרכב המועצה יינתן ביטוי הולם בנסיבות העניין לייצוגן של האוכלוסיות השונות בחברה הישראלית, ובפרט לקבוצות המנויות בסעיף 15א(1) לחוק שירות המדינה (מינויים).
<ענת מימון: אני רק אגיד שהאוכלוסיות המנויות בחוק שם הן: אוכלוסייה של אנשים עם מוגבלות, אוכלוסייה ערבית, לרבות האוכלוסייה הדרוזית והצ'רקסית, מי שהוא או אחד מהוריו נולד באתיופיה, האוכלוסייה החרדית ועולים חדשים.
<ענת מימון: אלו האוכלוסיות שיינתן להן ייצוג הולם.
<ענת מימון: סעיף 7 – אין שינוי.
<ענת מימון: מדובר באמת על הסעיף שמאפשר למנות ועדות מייעצות בעניינים שונים.
<ענת מימון: פה באמת המקום לכל אנשי המקצוע מתחומים שונים באמת לבוא לידי ביטוי מול המועצה.
<ענת מימון: סעיף 9 – סייגים למינוי ולכהונה כחבר מועצה.
<ענת מימון: גם פה אני רק מדייקת את הנוסח לפי הערות משרד המשפטים.
<ענת מימון: אני מקריאה מהר את סעיף 9: "לא ימונה ולא יכהן כחבר המועצה – (1) מי שעלול להימצא, במישרין או בעקיפין, באופן תדיר, במצב של ניגוד עניינים בין מילוי תפקידו כחבר המועצה לבין עניין אישי שלו או תפקיד אחר שלו, בפסקה זו – "עניין אישי –לרבות עניין אישי של קרובו או עניין של תאגיד או קרובו הם בעלי עניין בהם, או עניין של גוף שחבר המועצה או קרובו הם מנהלים או עובדים אחראים בו.
<ענת מימון: לעניין זה – בעל עניין כהגדרתו בחוק ניירות ערך.
מנואל טרכטנברג: פה בסעיף הראשון, סעיף (1), העניין הזה של - - -
<ענת מימון: זה מופיע פה.
<ענת מימון: משרד המשפטים רצו לשים את זה בפסקה נפרדת.
<ענת מימון: אני אגיע לזה.
מנואל טרכטנברג: בסדר גמור, אוקי.
<ענת מימון: "קרוב" – בן זוג, הורה, הורה הורה, בן או בת ובני זוגם, אח או אחות וילדיהם, גיס, גיסה, דוד או דודה וילדיהם, חותן, חותנת, חם, חמות, כלה, נכד או נכדה, לרבות חורגים, וכן כל אדם אחר הסמוך על שולחנו, וכן שותף, מעביד, או עובד של חבר המועצה.
<ענת מימון: (2) מי שהורשע בעבירה פלילית או בעבירת משמעת שמפאת מהותה, חומרתה או נסיבותיה, אין הוא ראוי..." - מורידים את המילים: "לדעת השר" - "...
<ענת מימון: לכהן כחבר המועצה או שהוגש נגדו כתב אישום בעבירה כאמור.
<ענת מימון: גם הוא לא יכול לכהן.
<ענת מימון: (ב) על אף האמור בסעיף (א) רשאי חבר מועצה להביא בחשבון גם את ענייניו של הגוף או האוכלוסייה שהוא נציגם, ככל שהם קשורים לחוק זה, ולא יראו אותו כמצוי במצב של ניגוד עניינים בשל כך בלבד.
<ענת מימון: " סעיף 10 – גם פה הנוסח המקובל הוא אחר.
<ענת מימון: במקום (א) ו-(ב) אני מקריאה: "חבר מועצה יחדל לכהן לפני תום תקופת כהונתו בהתקיים אחד מאלה: הוא התפטר במסירת כתב התפטרות לשר, חדל להתקיים בו תנאי מהתנאים שמכוחם מונה או נבצר ממנו דרך קבע למלא את תפקידו או הוא הורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי לשמש כחבר מועצה והוגש נגדו כתב אישום בעבירה כאמור.
<ענת מימון: בסעיף קטן (ג): נעדר בלא סיבה - לא סבירה, אלא מוצדקת.
<ענת מימון: גם בסעיף קטן (ד) אנחנו מוחקים את: אין הוא ראוי לדעת השר - המילים: "לדעת השר", אלא אין הוא ראוי לכהן כחבר מועצה.
<ענת מימון: סעיף 11 - אין שינויים.
<ענת מימון: בסעיף 12 יש בקשה להגביל את הכהונה לשתי כהונות של חבר או לשמונה שנים - תחליטו.
<ענת מימון: שתי כהונות?
מנואל טרכטנברג: כן, שתי כהונות.
<ענת מימון: נכתוב את זה לשתי תקופות כהונה, בסדר?
<ענת מימון: חבר מועצה יכול להיות לשתי תקופות בלבד.
<קריאה: רצופות, נכון?
<ענת מימון: כן, ברור שרצופות.
<ענת מימון: ניגוד עניינים – גם בסעיף 13, שימו לב, חבר המועצה לא יטפל במסגרת תפקידו בנושא העלול לגרום לו להימצא בניגוד עניינים, במילוי תפקידו כחבר מועצה לבין עניין אישי שלו.
<ענת מימון: בסעיף קטן (ב) אנחנו מדברים על ניגוד עניינים לפי סעיף קטן (א) או לפי סעיף 9(ב).
<ענת מימון: גם את זה הוספנו.
<ענת מימון: סעיף 14 – תוקף פעולות.
<ענת מימון: הסיפא "או מחמת ליקוי במינויו או בהמשך כהונתו", אנחנו מורידים אותה.
<ענת מימון: כלומר, פעילות המועצה לא תתקיים כסדרה במצב שיש פגם במינוי או בהמשך הכהונה של חבר מועצה.
<איתנה ברמן: איתנה ברמן, סגנית מנהלת שירות ילד ונוער, משרד הרווחה.
<איתנה ברמן: אני הופתעתי מאוד מאוד שסעיף 15 הורד, והורד גם 18(ב).
<איתנה ברמן: בעצם לא נקבעו מספר ישיבות.
מנואל טרכטנברג: אני איתך.
<איתנה ברמן: זה לא יעלה על הדעת, אנחנו לא יודעים איזה הרכב יהיה.
<איתנה ברמן: הם לא יקיימו את הוועדה, הם לא יישבו ביחד.
<איתנה ברמן: מה יש לפחד לקבוע להיפגש ארבע או שש פעמים בשנה?
<איתנה ברמן: לא יכול להיות שלא יהיה רשום המינימום.
<איתנה ברמן: יהיה רשום: לפחות.
<איתנה ברמן: לדעתי, זו התחלקות.
<איתנה ברמן: זה חוסר אחריות לא לרשום.
אלי אלאלוף: מחזירים את ה-15.
מנואל טרכטנברג: מחזירים את 15(א).
<ענת מימון: אני מקריאה: "יושב ראש המועצה או סגנו יכנסו את המועצה לפחות ארבע פעמים בשנה קלנדרית.
<איתנה ברמן: ו-18(ב).
<ענת מימון: רגע, נגיע לשם.
<ענת מימון: סעיף קטן (ב) מדבר על המניין החוקי.
<ענת מימון: כרגע כתוב שזה 12 חברים.
<ענת מימון: אני מזכירה, זה מתוך 21.
מנואל טרכטנברג: זה רוב רגיל.
<סיגל מרד אברג'יל: אני מבקשת להעיר לסעיף הזה.
<סיגל מרד אברג'יל: במניין שלושת החברים של נציגי משרדי הממשלה אנחנו רוצים שינקב באופן מפורש שאחד מהם הוא נציג שר העבודה והרווחה והשירותים החברתיים.
<סיגל מרד אברג'יל: אנחנו רוצים להימנע ממצב שבו יתקבלו החלטות שנוגעות באופן מפורש - - -
אלי אלאלוף: מקובל, רשמנו.
<ענת מימון: במניין החוקי אנחנו מציינים: ובהם לפחות אחד מנציגי משרד העבודה.
<ענת מימון: הכוונה לנציגים של המשרד עצמו או של האגף למעונות גם?
<ענת מימון: משרד.
אלי אלאלוף: בתנאי שהוא לא עושה את זה בתדירות.
<סיגל מרד אברג'יל: ברור.
<סיגל מרד אברג'יל: יש את הסעיף של מי שלא מגיע ואין נסיבה מוצדקת.
<ענת מימון: אז אפשר להעבירו מתפקידו.
<ענת מימון: בסעיף 16 – גמול והחזר הוצאות, אין שינויים.
<ענת מימון: בסעיף 18 יש את ועדת השרים.
<ענת מימון: כרגע בגלל שאין כבר תחת אחריותו של שר הכלכלה את תחום הגיל הרך אז אין צורך שהוא יהיה בוועדת השרים.
<ענת מימון: ולכן, ועדת השרים תכלול חמישה שרים: יש לנו את שר החינוך שהוא היושב-ראש, שר הבריאות, שר העבודה, הרווחה והשירותים החברתיים, שר האוצר ושר הפנים.
<סיגל מרד אברג'יל: גם בהקשר הזה אנחנו מבקשים שיושב-ראש ועדת השרים יהיה יושב-ראש משותף, גם שר החינוך וגם שר העבודה והרווחה.
אלי אלאלוף: יש נוהלים כאלה בוועדות שרים?
<מיכל חורין: אנחנו כמובן מתנגדים לזה.
אלי אלאלוף: אבל יש בכלל ועדות שרים עם שני ראשים?
<סיגל מרד אברג'יל: אני לא חושבת שיש מניעה תקנונית מבחינת תקנון עבודת הממשלה.
<סיגל מרד אברג'יל: זה בדרך כלל פררוגטיבה של הממשלה.
עבדאללה אבו מערוף: זה לצאת מהדלת ולחזור מהחלון.
אלי אלאלוף: למרות שנעשה את הפנייה, אבל אני מציע שבשלב זה לא מקובל.
<מיכל חורין: משרד החינוך – אנחנו כמובן מתנגדים.
אלי אלאלוף: לא, חבל.
אלי אלאלוף: אמרנו שלא.
אלי אלאלוף: חבר'ה, יש לנו חקלאים בחוץ.
<קריאה: גם ילדים זה פרי בטן.
<ענת מימון: סעיף קטן (ג) – דיברנו על זה שההחלטה, האישור, של ועדת השרים יהיה ברוב של שני שלישים.
<ענת מימון: זה כשהיו שישה שרים.
<ענת מימון: כרגע יש לנו חמישה שרים.
<ענת מימון: אז אולי נקבע שזה יהיה ברוב חברי ועדת שרים?
<ענת מימון: לא רוב של שני שלישים כי זה לא כל כך - - -
אלי אלאלוף: לא, יש כללים לוועדת שרים.
אלי אלאלוף: תשאירו את זה בכללים.
<ענת מימון: צריך ברוב חבריה.
מנואל טרכטנברג: יכול להיות שבאים שלושה שרים בלבד – קוורום.
מנואל טרכטנברג: אני חושב שהיא צודקת.
אלי אלאלוף: לא, אין.
אלי אלאלוף: אני לא מצאתי.
אלי אלאלוף: אני הייתי חבר פעם כעוזר של פרופ' ידין.
אלי אלאלוף: רוב הזמן זה היה לבד.
עבדאללה אבו מערוף: צריכה לכתוב: מהנוכחים.
<ענת מימון: כתוב: רוב של שני שלישים.
<ענת מימון: השאלה אם אנחנו - - - לרוב חבריה?
<הדיל יונס: זה לא מוכר בחקיקה שקובעים רוב כזה.
<ענת מימון: למחוק את זה?
אלי אלאלוף: ועדת שרים זה לפי כללי ועדות שרים – ודאי.
<ענת מימון: אז אני מוחקת את הרוב הנדרש לקבלת ההחלטה.
<ולרי זילכה: ולרי זילכה, פורום ארגונים והורים למען ילדים עם מוגבלות.
<ולרי זילכה: אני מבקשת ללכת אחורה.
<ולרי זילכה: בסעיף 15 אמרתם שהמניין החוקי הוא מינימום 18?
<ענת מימון: 12.
<ולרי זילכה: 12.
<ולרי זילכה: זאת אומרת, גם כשהגדלתם ל-21 זה עדיין 12.
אלי אלאלוף: זה אחד יותר.
<סיגל מרד אברג'יל: זה 12 פלוס השרים.
<קריאות: לא, זה בהם.
<ולרי זילכה: בסך הכול, 12 מניין חוקי.
<ולרי זילכה: בסדר, תודה.
<ענת מימון: ב-(18) אם אתם רוצים להחזיר את העניין הזה שוועדת השרים גם תתכנס לפחות פעמיים בשנה.
<הדיל יונס: זה לא אותו דבר.
<הדיל יונס: לא נהוג להתערב בעבודת הממשלה ולקבוע מספר.
אלי אלאלוף: היות ויש לי ניסיון, אני מציע ועדת שרים לפי כללי ועדות שרים.
<ענת מימון: אז אנחנו מוחקים את סעיף קטן (ב) בעניין הזה.
<ענת מימון: רק לגבי המועצה קבענו.
<איתנה ברמן: אבל בהמשך צריך לעדכן את ועדת השרים בעבודת המועצה.
<איתנה ברמן: איך יעדכנו אותם אם הם לא - - -?
אלי אלאלוף: חברים, אני מציע שמה שלא בסמכותנו, לא להתייחס.
אלי אלאלוף: ועדת השרים מתכנסת לפי כללים של ועדות שרים בכלל.
<הדיל יונס: אני רק חוזרת ומציינת את ההערה הקודמת שלי לגבי קביעת סמכויות או תפקידים של - - -
מנואל טרכטנברג: מה שכתוב ב-(ג) נחדד בכתיבה משפטית.
מנואל טרכטנברג: אבל כרגע לא נשנה.
<ענת מימון: בשנייה-שלישית.
<סיגל מרד אברג'יל: הערה לסעיף 18(ג).
<סיגל מרד אברג'יל: בסעיף 18(ג) נאמר שהתקציב למימוש התוכנית הלאומית הרב-שנתית יהיה כסעיף תקציבי בתקציב משרד החינוך.
<סיגל מרד אברג'יל: אנחנו מבקשים שהתקציב שמיועד לנושאים שבתחום אחריותו של שר העבודה והרווחה יתוקצב בתקציב משרד העבודה והרווחה.
<סיגל מרד אברג'יל: הסיפור של העברות תקציביות נהיה מורכב עם השנים.
<סיגל מרד אברג'יל: פעם מישהו זרק איזשהו סיפור של קרנות שזה גם כן משהו שהוא לא ישים.
מנואל טרכטנברג: כתוב: "אלא אם כן קבעה ועדת השרים אחרת".
<סיגל מרד אברג'יל: מי זו ועדת השרים?
<סיגל מרד אברג'יל: שר החינוך שהוא יושב-ראש ועדת השרים יבוא ויגיד: אני רוצה את התקציב אצלי.
<סיגל מרד אברג'יל: אנחנו מדברים פה על משהו שאם רוצים שיקרה, ואם הולכים להיות פה דברים שקשורים לתחום אחריותו של שר העבודה והרווחה, צריך לתת לו את הכלים שיאפשרו לו את זה.
<סיגל מרד אברג'יל: הסיפור של תקציב שרשום בספר התקציב של המשרד הרלוונטי הוא עניין מהותי.
מנואל טרכטנברג: זה לא שונה ממה שקורה אצלכם היום עם התוכנית הלאומית שיש סעיף אחד.
מנואל טרכטנברג: אם זה טוב למשרד הרווחה כשזה יושב אצלה, זה גם טוב לעניין של הגיל הרך כשזה יושב במקום אחר, אלא אם כן את רוצה לשנות את צורת התקצוב של הוועדה הלאומית.
<סיגל מרד אברג'יל: אני לא מכירה את תחומי הפעילות של הוועדה ההיא.
<סיגל מרד אברג'יל: אני לא יודעת להגיד מי המשרד הדומיננטי.
מנואל טרכטנברג: אנחנו יודעים להגיד כי הדבר הזה עלה כאן.
מנואל טרכטנברג: זה לא דומיננטי, לא דומיננטי.
מנואל טרכטנברג: אנחנו העתקנו את המודל מכם, העתקנו את המודל מהוועדה הלאומית לילדים ונוער בסיכון.
מנואל טרכטנברג: משם לקחנו את המודל.
מנואל טרכטנברג: אי-אפשר להגיד: זה טוב לי כשזה יושב אצלי, וזה לא טוב למישהו אחר כשיושב במקום אחר.
עבדאללה אבו מערוף: למשל, או אם אני רוצה לקחת וטו, זה גם לא טוב.
עבדאללה אבו מערוף: את רוצה לקחת וטו לשר הרווחה, אז מה הטעם של המועצה?
עבדאללה אבו מערוף: צריך להיות ראש אחד, וזהו.
<סיגל מרד אברג'יל: אני לא רוצה לקחת וטו.
<סיגל מרד אברג'יל: אשמח להבהיר.
<סיגל מרד אברג'יל: אני לא אמרתי וטו לשר העבודה והרווחה, אמרתי שכבר כשהגיעו להחלטות והגיעו לנושאים שצריכים להיות בתחום אחריותו של שר העבודה והרווחה, הסעיף התקציבי יהיה בספר התקציב של משרד העבודה והרווחה, ולא כמשהו שנמצא בספר התקציב של משרד החינוך וצריך לטפל בהעברות תקציביות ואז להגיע לוועדת הכספים כדי לאשר את הוועדות הספציפיות.
אלי אלאלוף: אני מציע שנשאיר את הנושא הזה לוועדת שרים.
עבדאללה אבו מערוף: אבל המטרה כאן שלא יהיה פיצול.
מנואל טרכטנברג: אני לא הכרתי את המודל הזה.
מנואל טרכטנברג: העתקנו אותו מכם.
<איתנה ברמן: - - - שיש צינור אחד לחמישה משרדי ממשלה.
מנואל טרכטנברג: נכון, כך זה עובד.
מנואל טרכטנברג: העתקנו את זה ממשרד הרווחה, למדנו את זה מהם.
אלי אלאלוף: ככה היה גם בשיקום שכונות.
אלי אלאלוף: היה תקציב אחד ואחר כך פיצלו אותו.
<ענת מימון: אני מדגישה שזה תקציב תוספתי.
<ענת מימון: הדגשנו את זה.
<ענת מימון: בנוסף, היא לא מופקדת.
<ענת מימון: היא מפקחת.
<ענת מימון: עוד שינוי קטן.
<ענת מימון: בסעיף 19 הבנתי שאנחנו רוצים להחזיר את המילה "מידע".
מנואל טרכטנברג: כן, זה טעות.
<ענת מימון: כלומר, המרכז הלאומי למידע.
<ענת מימון: ונעשה את זה בהתאמה.
<רינה כהן: כי זה שמו.
<ענת מימון: לכן, בהתאמה נתקן את כל סעיף 19 כך.
<ענת מימון: לגבי סעיף קטן (ב) בסעיף 19 - אנחנו משאירים אותו מחוק בינתיים?
מנואל טרכטנברג: בינתיים, כן – בסדר.
<ענת מימון: סעיף 20- גם כמובן אנחנו נשנה את מרכז המידע.
<ענת מימון: בסעיף 21 - גם אין שינוי, וגם 22.
<ענת מימון: אפשר להצביע עם הערות שהצגנו.
<ענת מימון: אני רק מדגישה שהוועדה כבר קבעה בישיבה הקודמת שלה שלא מדובר בהצעת חוק תקציבית לפי סעיף 93 לתקנון.
אלי אלאלוף: חברי, אנחנו יכולים להצביע?
אלי אלאלוף: מי בעד ההצעה?
<קריאות: בשעה טובה, כל הכבוד.
אלי אלאלוף: בוקר טוב, חברים וחברות.
אלי אלאלוף: היום 11 ביולי 2017, י"ז בתמוז תשע"ז.
אלי אלאלוף: השעה 10:36 דקות.
אלי אלאלוף: על סדר היום תקנות לפיקוח על איכות המזון ולתזונה נכונה בצהרונים, התשע"ז – 2017.
אלי אלאלוף: אמנם כל הזכויות מגיעות לרחל, אבל אני אגנוב בזכות הסמכות כיושב-ראש לפתוח בכמה מילים.
אלי אלאלוף: לדעתי, זה אחד המהלכים המרכזיים בגידול ילדינו בצורה נכונה.
אלי אלאלוף: הלוואי שהיינו מצליחים לקבוע שחוק החינוך מתחיל מגיל לידה עד אין-סוף.
אלי אלאלוף: לצערנו, עוד לא הצלחנו לעשות את זה למרות כל המאמצים הפוליטיים והטכניים למרות שמבחינת המהות זה באמת צורה נכונה לגדל ילדים שלא נאבד את תקופת הגיל הרך.
אלי אלאלוף: במקומות מסוימים זה עד גיל 9, אבל בהצעת החוק שלנו בנושא המועצה לגיל הרך זה עד גיל 6.
אלי אלאלוף: אסור שיהיה יום לא מנוצל לטובת התפתחות הילד.
אלי אלאלוף: התפתחותו כוללת את המסגרות החינוכיות הלא מוכרות או הלא רשמיות, בוודאי בנושא הזנה של ילדים.
אלי אלאלוף: אני יודע שלמשרד החינוך יש מפעל הזנה שמתחיל עכשיו מגיל 6.
אלי אלאלוף: יש, חיים?
אלי אלאלוף: תעדכן אותי.
<חיים הלפרין: למה גיל 6?
<חיים הלפרין: גם גני ילדים.
אלי אלאלוף: גם גן ילדים, נכון.
אלי אלאלוף: לכן החוק הזה מאוד חשוב כדי שב-1 בספטמבר – וזה מועד שלא משתנה – תמיד 1 בספטמבר – סליחה על האמירה הפשטנית – זה גם ב-1 בספטמבר.
אלי אלאלוף: זה לא רק תחילת הלימודים, אלא יום שצריך להיות מוכנים לתת שירות אופטימלי כמו בסוף החודש או כמו בכל יום אחר של השנה.
אלי אלאלוף: פה דרושה היערכות.
אלי אלאלוף: לכן אני מבקש מכל הגורמים, ובמיוחד פה הנטל הגדול הוא על משרד הבריאות – יש לכם תפקיד מאוד מרכזי לעמוד בלוח הזמנים הנדרש לזה, ואחר כך למשרד הרווחה עם הפיקוח והאישורים שהוא נותן לסמל מעון זה או אחר.
אלי אלאלוף: מי שמפעיל את זה נכנס עכשיו.
אלי אלאלוף: כל עוד לא היה פה פיני קבלו לא אמרתי, אבל עכשיו הוא הגיע אז אני אומר כי הרשויות המקומיות הן בעצם הגורם המרכזי בהפעלה.
אלי אלאלוף: אם תרצו שנלך לשרשרת המזון פה זה ודאי גם כולל הספקים ומכיני המזון למיניהם.
אלי אלאלוף: אז יש לנו הרבה עבודה, ואחרי שעשינו אתמול שיעורי בית אני בעיקר נלחץ מ-1 בספטמבר.
אלי אלאלוף: לעמוד בלוח הזמנים כדי שב-1 בספטמבר זה יפעל.
אלי אלאלוף: בבקשה, רחל, את רוצה להוסיף משהו?
רחל עזריה: אני מאוד שמחה שהצלחנו לעשות את זה.
רחל עזריה: זה מהלך שהורים מתחילים להבין כמה הוא חשוב.
רחל עזריה: אתה יודע, אלי, אתה שליח ציבור במהותך.
רחל עזריה: לפוליטיקאי תמיד עדיף לפתור בעיות שכבר כולם מבינים שהן בעיה.
רחל עזריה: לשליח ציבור עדיף לפתור דברים עוד לפני שהם בעיה אמיתית.
רחל עזריה: אנחנו עבדנו פה קשה מאוד לפתור בעיה שהרבה מהציבור עוד לא מבין עד כמה זה בעיה.
רחל עזריה: אבל כיוון שאכפת לנו מהציבור אנחנו מבינים את הבעיה הגדולה שמחכה לנו כשיום יבוא אם הילדים שלנו לא יאכלו אוכל בריא – מה מחכה לכל ילד בפני עצמו, מה מחכה למשפחה, מה מחכה למערכת הבריאות, מה מחכה לנו כמדינה.
רחל עזריה: לכן זה מהלך מאוד חשוב.
רחל עזריה: אני רוצה להודות לכולם.
רחל עזריה: זה היה מאמץ מאוד גדול, ואני יודעת שהייתה פה הירתמות גם של משרד הבריאות – שזה לא מובן מאליו – וגם של מרכז השלטון המקומי שלא הגיעו - -
רחל עזריה: אה, אתם פה.
<חיים הלפרין: רות פה.
רחל עזריה: עכשיו אני גם מזהה.
רחל עזריה: נרתמתם למהלך למרות שלא הייתם חייבים, אבל זה חשוב ומשמעותי; משרד המשפטים שכשהחוק עבר גיליתם שיש בעיה, ועדיין התאמצתם כדי שזה יקרה; ומשרד האוצר.
רחל עזריה: אפילו משרד החינוך ידע להיות שם ברגע האמת - -
<חיים הלפרין: לא הבנתי מה זה "אפילו".
רחל עזריה: כי זה לא חל על הילדים שתחת אחריותך, ועדיין ידעת ללוות.
רחל עזריה: הייתה פה עבודה משותפת של הרבה אנשים, ויום אחד יהיו הרבה ילדים שלא יידעו שהם צריכים להודות לנו, אבל המצב הרפואי והבריאותי של הרבה מאזרחי מדינת ישראל יהיה הודות לעניין הזה.
רחל עזריה: אז תודה לכל השותפים, תודה לך, כבוד היושב-ראש.
אלי אלאלוף: יש הערות כלליות או אפשר לעבור לקריאת התקנות?
אלי אלאלוף: חברת הכנסת נורית קורן, שלום.
<ורד קירו זילברמן: נמצא פה נציג משרד האוצר.
<ורד קירו זילברמן: אני רוצה שתתייחס למען הפרוטוקול לחובת ההיוועצות.
<אורן גבע: אני מאגף תקציבים במשרד האוצר.
<אורן גבע: התקנות הועברו אלינו, ואנחנו תומכים בקידומן.
אלי אלאלוף: אני גם יכול לצטט את שר האוצר.
<ורד קירו זילברמן: אני אקריא את נוסח התקנות.
<ורד קירו זילברמן: כשנגיע לתוספות אני אבקש התייחסות.
<ורד קירו זילברמן: אנחנו לא נקריא את כל האותיות הקטנות בתוספות, אבל אני אבקש ממרינה שתתייחס לכל תוספת ותסבירי מה המשמעות או אגף התזונה יסביר.
<ורד קירו זילברמן: אני רק אגיד שהנוסח שמונח לפניכם הוא נוסח אחרי דין ודברים ארוך בין הייעוץ המשפטי של הוועדה לבין אגפיו השונים של משרד הבריאות, משרד המשפטים.
<ורד קירו זילברמן: אנחנו גם הזמנו את כל הגורמים להגיש הערות, ולא קיבלנו הערות.
<ורד קירו זילברמן: אז מה שאני מקריאה הוא נוסח שאפשר לומר שמוסכם על רוב הנוכחים.
אלי אלאלוף: יש לנו אורחת מכובדת – חברת הכנסת יעל פארן.
<ורד קירו זילברמן: תקנות לפיקוח על איכות המזון ולתזונה נכונה בצהרונים, התשע"ז - 2017
<ורד קירו זילברמן: אני מתעלמת מהסיומת.
<ורד קירו זילברמן: פשוט היינו צריכים למחוק אותה.
<חיים הלפרין: ברשותכם, אני מציע להוסיף מניסיון שכדאי שזה יהיה בהמלצת רופא, ולאו דווקא אמירה של הורה.
<חיים הלפרין: היא לא מספיקה.
<ורד קירו זילברמן: תן לנו לסיים, בסדר?
אלי אלאלוף: באיזה סעיף אתה מסתכל?
<חיים הלפרין: 5(א) – "מסר הורה של ילד למפעיל".
<חיים הלפרין: אני חושב שחייבים גיבוי של רופא.
<ורד קירו זילברמן: משרד הבריאות לא רוצה, אבל נתייחס לזה.
<מרינה אוסטפלד: אני מהלשכה המשפטית של משרד הבריאות, שירות המזון הארצית.
<מרינה אוסטפלד: ההצעה הזאת מתייחסת לחובה מכוח סעיף 2 לחוק המזון אשר לפיו ספק המזון המורשה צריך להציג מסמכים מסוימים, וביניהם ההצעה.
<מרינה אוסטפלד: אנחנו מצאנו לנכון לפרט באופן ברור בתקנות האלה מה יהיה נוסח ההצהרה אם זה ליחיד שזה מפעיל יחיד.
<מרינה אוסטפלד: יכול להיות שזה תאגיד אז גם האופציה הזאת קיימת.
<מרינה אוסטפלד: נוסח ההצהרה נבדק על-ידי - - - ואושר.
<מרינה אוסטפלד: מכוח הנוסח הספק צריך לעמוד בדרישת הוראות חקיקת המזון, לרבות חוק המזון.
<מרינה אוסטפלד: כמובן, התקנות האלה והחוק המסמיך, חוק הפיקוח על איכות המזון ולתזונה נכונה בצהרונים.
<מרינה אוסטפלד: ברשותכם הערה קטנה אחת.
<מרינה אוסטפלד: מכיוון שהתאמתי את נוסח ההצהרה לנוסח התקנות האחרון וכתוב: "בעל רישיון תקף", אז אם אפשר לשנות את " בעל רישיון הובלה בעל רישיון הייצור" ל"בעל רישיון תקף מכיוון שבנוסח התקנה מס' 2 מופיע "בעל רישיון תקף".
<ורד קירו זילברמן: בסדר גמור.
<ורד קירו זילברמן: תוספת שנייה לגבי מזונות המותרים והאסורים?
<מרינה אוסטפלד: בתוספת השנייה באופן אישי נעזרתי מאוד בגורמים המקצועיים הרלוונטיים למשרדנו שסייעו לי מאוד בהכנת נוסח התקנות הללו.
<מרינה אוסטפלד: התוספת השנייה כוללת את המזונות האסורים והמותרים שיכול אותו ספק מורשה להשתמש בהם לצורך הכנת הארוחות שאמורות להיות מסופקות בצהרונים.
<מרינה אוסטפלד: ההתייחסות כאן היא לשתייה, למאפה, למזונות כשרים במלח, לתיבול.
<מרינה אוסטפלד: לכל אחד מהפריטים האלה ניתנה הוראה והכוונה מאוד ברורה על-ידי המחלקה לתזונה.
<ורד קירו זילברמן: את יכולה לפרט גם את יתר התוספות?
<מרינה אוסטפלד: התוספות השלישית והרביעית מפרטות את תפריט ארוחות הצהריים בגילאים השונים.
<מרינה אוסטפלד: התוספת השלישית בגילאים 5-3 שזה גיל הגן כמו שמוגדר בתקנות; היא מתייחסת למנת החלבון שכוללת את המנה הבשרית ואת המנה הצמחונית כאופציה כדי לאפשר לילדים גם גיוון מקסימלי וגם לחשוף אותם לטעמים חדשים – מה שהייתה אחת התכליות של התקנות והחוק האלה.
<מרינה אוסטפלד: התוספת הרביעית מתייחסת לגילאי בית-הספר ומפרטת בדיוק את המרכיבים של תפריט ארוחת הצהריים.
<מרינה אוסטפלד: התוספת החמישית חשובה מאוד כי היא מפרטת את ארוחת מנחה.
<מרינה אוסטפלד: קיימים צהרונים שעובדים עד שעות מאוחרות יותר ביום, וכדי לאפשר לילדים לקבל ארוחה נוספת מעבר לארוחת הצהריים שניתנת בשעות הצהריים המוקדמות יותר, גם פה ניתנה חשיבות רבה להרכבי הארוחה הזאת.
<מרינה אוסטפלד: היא בריאה יותר, כוללת ממרחים בריאים: טחינה, חומוס, ירקות.
<מרינה אוסטפלד: התוספת השביעית מתייחסת בצורה ברורה ומפורטת מאוד לפירות העונה וגודל בהתייחסות לערך התזונתי של הפירות.
<מרינה אוסטפלד: גם התוספת השישית כי היא מתייחסת למדדים הנדרשים למנה עשירה בחלבון – הכול לפי חוות הדעת שקיבלנו ממחלקת התזונה שמן הסתם מבוססת על דרישות בין-לאומיות וגם של ארגון הבריאות העולמית.
<מרינה אוסטפלד: אם יש לגורמים המקצועיים להוסיף משהו אני אשמח.
<חוה אלטמן: יש רק התיקונים הקלים?
<חוה אלטמן: אני אתן לך את זה אחר כך, בסדר?
<חוה אלטמן: אני מהמחלקה לתזונה של משרד הבריאות.
אלי אלאלוף: יש עוד לקרוא?
אלי אלאלוף: אז בואו נתייחס.
אלי אלאלוף: ההערה היחידה הייתה של חיים לסעיף 5.
אלי אלאלוף: אתה רוצה להסביר לנו?
<חיים הלפרין: הניסיון שלנו הוא שכשהורים פונים ואומרים שיש בעיה כזאת או אחרת זה לא מספיק.
<חיים הלפרין: זה שהורה פונה זה לא מספיק.
<חיים הלפרין: זה צריך להיות מגובה במסמך של אלרגולוג שיגדיר גם את רמת הסיכון ולא רק את הצורך כי לפעמים לילד אין חשק אז ההורים הופכים את זה למשהו רפואי.
רחל עזריה: אני חושבת שאפילו רק רופא משפחה.
<חיים הלפרין: רופאי משפחה לא לוקחים סיכון בדברים האלה.
<חיים הלפרין: מה שהם עושים בדרך כלל הם פשוט כותבים: "האמא אמרה לי ש", וחותמים.
<חיים הלפרין: הנגזרת היא שמחייבים עכשיו מישהו להכין מנה ייעודית.
<חיים הלפרין: הוא צריך לדעת מה הוא צריך להכין אני לא מדבר על זה שיש מנות ייעודיות שאי אפשר להכין אותן.
<חיים הלפרין: זה בגבולות המשחק שאנחנו יודעים שלא לכל דבר יש פתרון.
<חיים הלפרין: אבל אם אין מסמך שמאפשר למישהו לקחת אליו אחריות זה לא יעבוד.
<מרינה אוסטפלד: ברצוני לענות למר הלפרין.
<מרינה אוסטפלד: שימו לב, בבקשה, להגדרה של מזון ייעודי שזה מזון שמותאם לצרכים בריאותיים ותזונתיים.
<מרינה אוסטפלד: באופן מיוחד לא תחמנו את העניין הזה רק לעניין בריאותי.
<מרינה אוסטפלד: ממה שאני יודעת ולמדתי במהלך הכנת התקנות האלה ההפניה יכולה להיות גם על-ידי התזונאית ולא רק הוראה רפואית.
<מרינה אוסטפלד: אני חוששת שאם נעביר - -
אלי אלאלוף: אבל ההתייחסות של חיים היא לכך שהורה אומר שהילד שלו אלרגי ל-.
אלי אלאלוף: אני הייתי מסתפק, אם לומר את האמת.
אלי אלאלוף: אם הורה אומר שהילד שלו לא צריך לבלוע את זה, זה בשבילי הכי חשוב גם אם זה משחק שהוא לא אוהב את זה.
אלי אלאלוף: האחריות הגדולה היא על ההורה.
אלי אלאלוף: אחר כך אם יש לזה השלכה, והרופא צריך לתת המלצה זה משהו אחר.
רחל עזריה: הבעיה היא שזה מייקר מאוד עלויות.
רחל עזריה: אם הורים אומרים שבטח המנה בלי גלוטן היא מנה יותר נחמדה כי מכינים למספר מצומצם יותר של ילדים אז בואו ננסה – אני מכירה את החשיבה הזאת.
רחל עזריה: אני לא בטוחה שבתקנות אנחנו צריכים לומר שברגע שהורה אומר אז המערכת חייבת לתת את המענה.
רחל עזריה: ילדים שרגישים לגלוטן – בוודאי שצריך לתת לזה מענה וגם ילדים שרגישים לבוטנים.
רחל עזריה: כל הרגישויות והאלרגיות בוודאי ובוודאי.
רחל עזריה: אבל אני לא בטוחה, כלומר אני נוטה להסכים עם חיים שיביאו אישור רפואי.
רחל עזריה: משרד האוצר יש לכם עמדה?
<אורן גבע: אנחנו חושבים שהתקנות בנוסחן הנוכחי - -
רחל עזריה: לא שמעת את הדיון שלנו?
<אורן גבע: על המזון הייעודי.